Kaspar (auruvedur)

L-3297 Kaspar on 1953. aastal Vorošilovgradi Veduritehases ehitatud L-tüüpi auruvedur.

Tööd alustas vedur algselt Kuibõševi raudteel. Alates 14. novembrist 1953 asus vedur Uljanovski veduridepoos ning esimesed töösõidud tehti Ufa raudteel.

Jõudmine Eestisse
pisi|Auruvedur L-3297 Kaspar Tallinn-Väikese depoo territooriumil (2020).
1967. aasta veebruaris jõudis vedur Valga depoosse, kus asus tollal suur veduribaas.

1996. aastal anti vedur Eesti Raudtee Tapa veduridepoo omandist Edelaraudteele ja viidi Valga tsehhist üle Türile. 
1997. aastal toimetati vedur remondiks Mõisakülla. Katsesõidud teostati mais 1998 Pärnu–Mõisaküla raudteel, koos tsisternvagunitega ka Mõisaküla–Lelle lõigul.  

Vedurile nime leidmiseks korraldati avalik konkurss. Parimaks tunnistati Mehis Helme pakkumine Poola päritolu mehe Kaspar Krzizanowski järgi, kes oli Eesti esimene kitsarööpmelise raudtee ülem. Nime andmise ristsed peeti koos meeskooriga Kiisa raudteejaamas.

1998. aasta suvel toimus värskelt “Kaspariks” ristitud veduril esimene suurem sõit: Eesti Rahvusmeeskoori kontserditurnee „Hei-hei-hei, tule jaama!”, mille raames vedas Kaspar mööda Eestit ringi rongi koosnedes neljast elamis- ja söögivagunist, lahtisest lavavagunist ja muuseumvagunist (külastati muuhulgas ka Võru, MõisakülaAuruveduri ja lauluga mööda Eestit; Sõnumileht : SL, nr. 102, 17 aprill 1998 (DIGAR) ja Haapsalu).RAM laulab raudteel; Postimees, 16.04.1998

1998. aastal oli Kaspari läbisõit 1510 km, 1999. aastal 1563 km ja 2000. aastal 500 km. 

Seoses Haapsalu raudtee 95. aastapäevaga toimus 2000. aasta novembris erirongi väljasõit Tallinnast Haapsallu, veduriks L-3297 Kaspar.YouTube'i video: Haapsalu rong, 04.11.2000; video Hillar Tamm 

Pärast 2001. aastat jäi vedur mitmeks aastaks kasutult Türile seisma. 2005. aastal avastati, et veduri katla ressurss hakkab otsa saama. Margus Kruut: Kaspar ja teised L-tüüpi auruvedurid; Tehnikamaailm, 08.08.2011

Veduri uus elu
pisi|vasakul|Auruvedur Kaspar Türil
Auruvedur L-3297 Kaspar restaureeriti veel kord AS Edelaraudtee, Eesti Raudteekultuuri Sihtasutuse ja vabatahtlike abiga Edelaraudtee Türi töökodades 2010. aastal.Auruvedur Kaspar saab sõidukorda; Õhtuleht, 02.08.2010 Auruveduri taastamine läks maksma 200 000 krooni.Renoveeritud auruvedur Kaspar hakkab Eesti kultuuri tutvustama; Reporter, 10.09.2010 

Veduri taastamisjärgne avareis toimus 10. septembril 2010. Kaspar väljus hommikul Balti jaamast, peatus Raplas ning jõudis pärastlõunaks Türile.Auruvedur Kaspar teeb täna avareisi; Järva Teataja, 10.09.2010

2011. aastal koostatud aruande kohaselt oli Kaspari koguläbisõiduks 1 807 202 km.

2012. aasta suvel osales auruvedur rahvusvahelisel raudteelaste vahelisel käsidresiinivõistlusel Relsiralli.Relsiralli 2012: Viljandi–Võhma–Türi–Lelle–Eidapere–Tootsi–PärnuGalerii: tänavuse relsiralli tõmbenumbriks oli auruvedur Kaspar; Pärnu Postimees, 28.07.2012

2016. aastal kasutati Kasparit filmi "Seltsimees laps" võtetel Võru raudteejaamas.Võru raudteejaama perroonil filmiti „Seltsimees lapse” kulminatsioonihetki, korda oli seatud vana auruvedur; Võrumaa Teataja, 28.09.2016YouTube'i video: „Seltsimees laps” võtted Võrus; Lõunaeestlane Pärast seda seisis Baltimaade ainus töökorras laiarööpmelise raudtee auruvedur Tallinn-Väike depoo territooriumil. 2023. aasta mais liigutati vedur Türile.YouTube'i video: Veduri L-3297 transportimine Tallinn-Väiksest Türile

Vaata ka
 Eesti Raudteemuuseum
 Eesti raudteetransport

Viited

Välislingid
 Auruvedur Kaspar; Facebooki leht
 YouTube'i video: Sõit töötaval L-tüüpi auruveduril
 Auruveduri ja lauluga mööda Eestit; Õhtuleht, 17. aprill 1998
 Meeskoor müttab raudteel; Sõnumileht nr. 67, 23. märts 1999 (DIGAR)
 Raudtee nurjas koori rongisõidu; Sõnumileht nr. 103, 5. mai 2000 (DIGAR)
 Edelaraudtee taastatud auruvedur Kaspar teeb avareisi; ERR uudised, 10. september 2010
 Relsiralli 2012 dresiinikolonni ette rakendatakse ajalooline auruvedur Kaspar; Maaleht, 25. juuli 2012
 Auruvedur Kaspar saadeti Türilt Võrru filmivõtetele; Järva Teataja, 19. september 2016
 Fotod: Võrus osales filmivõtetel 230 vabatahtlikku näitlejat kogu Eestist; ERR uudised, 19. september 2016

Kategooria:Auruvedurid